da en da da da da sv da da en de da da da da da da da da da da da da da da da da da da da da da da da da da sv en en nl en da da da da da da da da da da da da da
Ta' socialt ansvar - søg rådgivning og kapital til din virksomhed - Stevns Erhvervsråd
apr 29, 2015 | Erhvervsrådet
Nu er der godt nyt for virksomheder og iværksættere, der vil udvikle deres forretning og samtidig skabe jobs til mennesker på kanten af arbejdsmarkedet. De kan nemlig få adgang til rådgivning og kapital fra Den Sociale Kapitalfond. Det er muligt at få kapital i form af en investering, typisk 2-4 mio. kr, der kan bruges til at udvikle virksomheden.
Virksomheder og iværksættere kan deltage i to udviklingsforløb – Social StartUp og Det Sociale Vækstprogram. Det er gratis at deltage i de to udviklingsforløb, der giver adgang til intensiv sparring med et team af erfarne forretningsudviklere, der tager udgangspunkt i deltagernes individuelle behov og udfordringer.
– Alle virksomheder i Det Sociale Vækstprogram modtager 100.000 kr.
– Deltagere i Social StartUp kan søge penge fra en pulje af udviklingsmidler.
Efterfølgende er der mulighed for at modtage yderligere kapital fra Den Sociale Kapitalfond.
Læs mere i brochuren Vil du tage socialt ansvar?
Investeringerne aftales individuelt med Den Sociale Kapitalfond. For at kunne deltage i udviklingsforløbene skal man sende en ansøgning til fonden.
Ansøgningsfristen er d. 26. maj kl. 12.00. Ansøgningsskemaet er tilgængeligt på Den Sociale Kapitalfonds hjemmeside. Læs mere på Den Sociale Kapitalfonds hjemmeside
På mødet vil du høre mere om, hvordan virksomheder og iværksættere kommer i gang med at tage socialt ansvar. Hør om mulighederne for at få adgang til kapital og rådgivning gennem Den Sociale Kapitalfonds investeringsfond, Det Sociale Vækstprogram, og den nye accelerator for sociale iværksættere, Social StartUp.
Du kan desuden møde:
En iværksætter og en etableret virksomhed, der fortæller om erfaringerne med at komme i gang med socialt ansvar
Cabi – der rådgiver virksomheder om trivsel og ansættelse af udsatte
Københavns Erhvervsservice, der rådgiver virksomheder i København
Jobcenter København, der hjælper i forhold til rekruttering af konkrete medarbejdere.
Der vil være let forplejning.
Tilmeldingsfrist er d. 30. april og foregår efter først-til-mølle på info@socialkapitalfond.dk.